Young Hearts (2024)

Young Hearts () estas belga-nederlanda longa filmo de Anthony Schatteman el 2024. La junulara dramo temigas 14-jaraĝan knabon kiu enamiĝas al sia najbaro de la sama aĝo. La ĉefaj roloj estis luditaj de la amatoraj aktoroj Lou Goossens kaj Marius De Saeger. La belga-nederlanda kunproduktado premieris meze de februaro 2024 ĉe la 74-a Berlinale.

 Intrigo 
Elias, tute normala 14-jaraĝulo el la belga provinco, amikiĝas kun sia nova najbaro Aleksandro - memfida kaj celkonscia samaĝulo el Bruselo. Kiam la du pli konatiĝas, Aleksandro rivelas ke li en Bruselo estis enamiĝinta kun knabo kaj demandas Elias ĉu li iam travivis veran amon. Pri tiu demando longe meditos Elias.

Unuafoje, Elias komencas kompreni la profundon de siaj propraj sentoj kiam li enamiĝas al Aleksandro. Sed pro timo de malakcepto kaj kondamno, li neas siajn emociojn kaj distancigas sin de siaj amikoj, lia familio kaj finfine de Aleksandro por kaŝi sian veron. Soleco kaj bedaŭro ronĝas lin dum li luktas kun la pezo de siaj decidoj.

Honesta konversacio kun lia avo, kiu rakontas al li pri sia konstanta amo por sia forpasinta edzino, donas al Elias novan kuraĝon. Li ekkomprenas ke amo estas tro valora por perdi ĝin pro timo. Decidite, li kolektas la kuraĝon malfermiĝi al Aleksandro – unua sed signifa paŝo al siaj sentoj kaj la ebleco de vera amo.Junaj Koroj. En: berlinale.de, prenite la 18-an de januaro 2024.Kantoj de Perforto kaj Amo En: berlinale.de, la 17-an de januaro 2024, alirita la 17-an de januaro 2024.

 Fono 
Young Hearts estas la plenlongfilma debuto de la premiita mallongfilma kaj televida reĝisoro Anthony Schatteman. Laŭ siaj propraj deklaroj, li faris filmon, kiun li mem ŝatintus vidi kiam li estis juna kaj batalis kun siaj propraj sentoj. La aktoroj Lou Goossens kaj Marius De Saeger, kiuj ankoraŭ estis nespertaj en kina aktorado, estis dungitaj por la ĉefroloj de la du knaboj. La aliaj rolantoj inkludis Geert Van Rampelberg, Emilie De Roo kaj Dirk Van Dyck.
eta|maldekstra|330ra|

+RoloAktoroEliasLou GoossensAleksandro (Alexander)Marius De SaegerLuk (patro de Elias)Geert Van Rampelberg      Nathalie (patrino de Elias)       Emilie De RooFred (avo de Elias)Dirk Van Dijck

 Referencoj 

 Eksteraj ligiloj 
 informoj en la filma datumbazo moviemeter.nl  ()

 recenzo en la retejo fastforwardfilm.be ()
 recenzo en la retejo slantmagazine.com ()
 filma resuma muntaĵo de apenaŭ 2 minutoj nederlande kun nederlandaj subtitoloj en la retejo Jutubo
 iom pli vasta filma muntaĵo de preskaŭ minutoj nederlande kun anglaj kaj ĉinaj subtitoloj en la retejo Jutubo

Kategorio:Junularaj filmoj
Kategorio:Belgaj filmoj
Kategorio:Nederlandaj filmoj
Kategorio:Filmoj aperintaj en 2024